До крайния срок за транспониране само 12 държави членки са уведомили Комисията, че са завършили транспонирането на директивата. Поради това Комисията откри процедури за нарушения за непредоставяне на информация относно националните мерки за транспониране спрямо останалите държави: BE, BG, IE, EL, ES, IT, CY, LT, HU, MT, NL, PT, RO, SI и UK. Всички тези процедури за нарушения приключиха до 8 декември 2016 г. Късното приемане и нотифициране на националните мерки за транспониране забавиха анализа на Комисията и публикуването на докладите за транспониране.

По силата на член 4, параграф 3 държавите членки трябва да наказват използването на принуда или сила спрямо дете с цел участие в порнографски представления или заплашването на дете с такава цел. AT, BG, CY, DE, EL, ES, IE, IT, LT, MT, NL, SI, SK и UK (Гибралтар) разполагат със законодателство, което транспонира тази разпоредба на директивата. Държавите членки използват различна формулировка, за да опишат „принуда, сила и заплашване“. BG, DE, HR, HU, IT, PL и SI например споменават „сила и заплашване“, BG — „сила, заплаха от сериозна вреда“, EL — „принуда, сила или заплашване“, а ES — „използване на насилие или сплашване“.

Що се отнася до склоняването или наемането на дете за участие в порнографски представления (член 4, параграф 2), AT, BG, CY, DE, EL, ES, IT, LT, MT, NL, RO, SK и UK (Гибралтар) имат влязло в сила законодателство, което транспонира тази разпоредба на директивата. Информацията от другите държави членки не беше изчерпателна.

Във връзка с използването на принуда, сила или заплашване спрямо дете с цел то да участва в сексуални действия с трето лице (член 3, параграф 6), в законодателството си CY, DE, FR, LU, MT, NL и PT изрично споменават извършването на престъплението с трето лице, докато AT, BG, CZ, ES, HU, IE, IT, LT, RO, SE и SI обхващат това косвено или чрез разпоредба за изнасилване, сексуално нападение или сексуално насилие чрез принуда, сила или заплашване.

От друга страна, повечето държави членки са приели законодателство, което наказва извършването на сексуални действия с дете, когато е използвана принуда, сила или заплашване, с изисквания от директивата размер на наказанията (член 3, параграф 5, буква iii). Докато CY, DE, LU и MT споменават за „принуда, сила и заплашване“, други държави членки посочват „насилие и заплашване“ (CZ, EL, FI, FR, LT, LU, LV, NL, PT, SE и SK), „сила и заплашване“ (BE, BG, DE, HR, HU, IT, PL и SI), „насилие и сплашване“ (ES), „против волята на детето“ (EE), „принуда с употребата на сила“ (AT) и друга терминология.

CY, CZ, DE, EE, FR, IE, IT, LT, LV, MT, PL, SI и SK включват престъпления, които наказват извършването на всеки сексуален акт с дете на възраст под тази за изразяване на съгласие за сексуални действия, по подобен начин като в член 3, параграф 4. AT, BE, BG, ES, HR, LU RO, PT и SE правят разграничение между сексуални действия, които включват проникване, и онези, които не включват.

По отношение на детската проституция CY и SK са включили изрично определение в тяхното законодателство за транспониране, което включва всички елементи на член 2, буква г). От друга страна, в AT, BG, CZ, DE, EL, LT, LU, SE, SI и UK транспонирането следва от съдебната практика и други източници във връзка с престъпления, свързани с детска проституция (член 4, параграфи 5—7), докато в случая на BE, EE, ES, FI, FR, HR, IT, MT, NL, PL, PT и RO то следва единствено от престъпления, свързани с детска проституция.

BE, CY, EE, EL, ES, HR, IE, IT, LV, PT, RO, SE, SK и UK (Гибралтар) използват термина „детска порнография“ в законодателството си. Всички останали държави членки използват различни термини, като например „порнографски изображения“ (AT), „порнографски материали“ (BG), „порнографски творби“ (CZ), „порнографска снимка или изображение“ (FR) и други.

Възрастта за изразяване на съгласие за сексуални действия се различава в отделните държави членки: 14 години (AT, BG, DE, EE, HU и PT), 15 години (CZ, FR, HR, PL, SE, SI и SK), 16 години (BE, ES, LT, LU, LV, NL и UK), 17 години (CY и IE) и 18 години (MT). FI, IT и RO имат различна възраст за изразяване на съгласие за сексуални действия в зависимост от характера на престъплението. В EL възрастта за изразяване на съгласие е различна за хомосексуални дейности между мъже по взаимно съгласие (17 години), хетеросексуални дейности по взаимно съгласие и хомосексуални дейности между жени (15 години).

В член 5, параграфи 7 и 8 се съдържат незадължителни разпоредби относно приложимостта на член 5 в специфични ситуации. Всички държави членки, с изключение на AT, DE, ES, SE и UK (член 5, параграф 7), както и AT и DE (член 5, параграф 8), решиха да не ги прилагат.

В член 4, параграф 6 се предвижда наказание за използването на принуда или сила спрямо дете с цел детска проституция или заплашването на дете с такава цел. AT, BG, CY, CZ, DE, EE, EL, ES, FR, HR, IT, LT, LU, MT, NL, PT, RO, SI, SK и UK (Шотландия) разполагат със законодателство, което транспонира тази разпоредба на директивата. Информацията от другите държави членки не беше изчерпателна.

По силата на член 4, параграф 5 държавите членки трябва да наказват склоняването или наемането на дете за детска проституция, или извличането на печалба, или експлоатирането по друг начин на дете с такава цел. BE, BG, CY, CZ, DE, EL, ES, FR, HR, IT, LT, LU, MT, NL, PT, RO, SE, SI, SK и UK разполагат със законодателство, което транспонира тази разпоредба на директивата. Информацията от другите държави членки не беше изчерпателна.

В член 4, параграф 4 се предвижда наказание за съзнателното присъствие на порнографски представления, в които участва дете. AT, BG, CY, DE, ES, FI, IE, IT, LT, MT, RO, SI, SK и UK (Гибралтар) разполагат със законодателство, което транспонира тази разпоредба на директивата. Информацията от другите държави членки не беше изчерпателна.

В член 9, буква е) квалифициращо обстоятелство се предвижда, когато извършителят умишлено или по непредпазливост е застрашил живота на детето. Повечето държави членки разполагат със законодателство, което транспонира тази разпоредба. За BE, CZ, ES, FI, FR, IE, IT, LV, SK и UK информацията не беше изчерпателна.

Съгласно член 9, буква д), ако извършителят вече е осъждан за престъпления от същия характер, това следва да представлява квалифициращо обстоятелство. AT, BE, CZ, HR, IT, LV, PT и SK предвиждат общо квалифициращо обстоятелство, независимо от това, дали следващото престъпление е от същия характер или не. В BG, CY, EE, ES, FI, HU, MT и PL, от друга страна, за това е нужно извършването на престъпление от същия характер. FR и LT са обърнали отделно внимание на двата варианта (престъпления от същия характер и такива от различен характер).

По силата на член 9, буква в), ако престъплението е извършено от няколко лица, които са действали заедно, това трябва да се разглежда като квалифициращо обстоятелство. Докато CY, HR и IT изрично споменават „няколко лица“, които са действали заедно, други държави членки използват различна терминология. BE например споменава „едно или повече лица“, BG, EL, MT, NL и PT — „две или повече лица“, а DE и SE — „повече от едно лице“.

Член 9, буква б) се отнася до престъпления, извършени от член на семейството, от лице, което съжителства с детето, или от лице, което е злоупотребило с установени отношения на доверие или власт. Повечето държави членки разполагат със законодателство, което транспонира тази разпоредба. За AT, BE, BG, DE, ES, IE, LT, LU, PL, RO, SI и UK (Англия/Уелс, Шотландия и Гибралтар) информацията не беше изчерпателна.

По отношение на член 16, параграф 1 законодателството в HR, MT, PT, SI и UK (Англия/Уелс, Северна Ирландия и Гибралтар) установява общо задължение за докладване на престъпленията. Въпреки това законодателството на повечето държави членки съдържа специална разпоредба за докладване на престъпления с цел закрила на децата (AT, BG, CY, CZ, DE, EE, EL, ES, FI, HU, IT, LT, LV, NL, RO и SE). Освен това BG, CY, CZ, DE, EL, FI, HU, IT, LV, RO, SE и SK предвиждат конкретно задължение за някои професии (като например учители, лекари, психолози, медицински сестри) да уведомяват компетентните органи.

В член 15, параграф 2 се изисква държавите членки да направят възможно наказателното преследване на престъпленията през достатъчен срок след навършване на пълнолетие от страна на жертвата. AT, BE, CY, EE, EL, ES, HR, HU, IE, LV, MT, PL, RO, SE, SI и UK разполагат със законодателство, което транспонира тази разпоредба. В BG, CZ, DE, FI, IT, LT, NL и SK давността за някои престъпления започва да тече от датата на извършване на престъплението. Това означава, че децата жертви, и по-специално тези, с които се злоупотребява в много ранна възраст, може да не разполагат с достатъчно време, след като са навършили пълнолетие за наказателно преследване.

Съгласно член 15, параграф 1 държавите членки предприемат необходимите мерки, за да гарантират, че разследването и наказателното преследване на престъпленията, посочени в членове 3—7, не зависят от съобщаване или обвинение от страна на жертвата или неин представител и че наказателното производство може да продължи дори ако съответното лице се откаже от твърденията си. Докато националните законодателства на CY, NL, PL и PT изрично следват принципа на член 15, параграф 1, AT, BE, BG, CZ, DE, EE, EL, ES, FI, FR, HR, HU, IT, LT, LU, LV, MT, RO, SE, SI и SK са транспонирали тази разпоредба посредством общи правила на наказателното право, регулиращи откриването на процедури за разследване и наказателно преследване. В UK (Англия/Уелс, Северна Ирландия и Шотландия) прокурорите могат да открият наказателно производство или да го продължат, ако смятат, че са налице достатъчно доказателства, за да се осигури реална възможност за осъдителна присъда и наказателното преследване е в обществен интерес. IE прилага същия принцип на обществен интерес.

Някои държави членки (AT, BE, BG, EL, FI, HR, HU, IT, LU, PL и SI) са транспонирали член 16, параграф 2 чрез обща разпоредба, която задължава или насърчава съобщаването на престъпления, и/или оказването на помощ на хора в нужда. Други държави членки (BG, CY, CZ, EE, ES, FR, HR, LT, LV, NL, PT, RO, SE и SK) са я транспонирали чрез по-конкретна правна разпоредба, като правят задължително съобщаването на престъпления срещу деца. UK (Англия/Уелс, Северна Ирландия и Шотландия) използва незаконодателни мерки.

Хората се насърчават да съобщават за злоупотреби главно чрез линии за помощ/горещи линии, като например Child Focus (телефонен номер 116000) в BE или Child Line (116111) в LT.

2.1.15.Компетентност и координиране на наказателното преследване (член 17)

В член 17 се предвиждат правила относно установяването на компетентността на държавите членки по отношение на престъпленията, посочени в директивата.

Член 17, параграф 1 обхваща компетентност, когато престъплението е извършено изцяло или отчасти на територията на държавата членка, или извършителят е неин гражданин. Повечето държави членки са въвели законодателство, което транспонира тази разпоредба. За CY, IE, LV, NL, SI, PT и UK (Гибралтар) информацията не беше изчерпателна.

Съгласно член 17, параграф 2 дадена държава членка има възможността да установи допълнителна компетентност по отношение на престъпление, извършено извън нейната територия. Ако например престъплението е извършено срещу неин гражданин или лице, чието обичайно местопребиваване е на нейна територия (член 17, параграф 2, буква а), престъплението е извършено в полза на юридическо лице със седалище на нейна територия (член 17, параграф 2, буква б) или извършителят има обичайно местопребиваване на нейна територия (член 17, параграф 2, буква в). Повечето държави членки решиха да приложат опциите, предвидени в член 17, параграф 2, буква а) (AT, BE, BG, CZ, EE, EL, ES, FI, FR, HR, HU, IT, MT, NL, PL, PT, RO, SI и SK) и член 17, параграф 2, буква в) (AT, BE, ES, FI, FR, HR, IE, LT, LU, LV, MT, NL, PT, RO, SE и SK), докато по-малка част от тях решиха да приложат опциите по член 17, параграф 2, буква б) (CY, CZ, ES, HR, IT, LV, MT, PL, PT, RO и SI).

В член 17, параграф 3 се изисква държавите членки да гарантират, че са компетентни и по отношение на случаи, когато престъплението е извършено посредством информационни и комуникационни технологии, достъпът до които е осъществен от тяхна територия, независимо дали тези технологии са разположени на тяхна територия. Докато CY, EL, MT и PT имат специална разпоредба, която следва от текста на директивата и се отнася пряко до престъпления, извършени посредством информационни и комуникационни технологии, AT, BE, BG, DE, EE, ES, FI, FR, HR, HU, IE, IT, LT, RO, SI, SK и UK използват обща разпоредба за установяване на компетентност за престъпления, извършени на тяхна територия.

В член 17, параграф 4 се забранява установяването на изискване за двойна наказуемост за наказателното преследване на престъпленията, извършени извън територията на съответната държава членка, когато извършителят е неин гражданин. BG, CZ, HU, IT, LV, MT, SK и UK (Англия/Уелс и Северна Ирландия) не предвиждат изискването за двойна наказуемост при установяване на компетентността си по отношение на престъпленията. Макар да разполагат с клауза за двойна наказуемост, AT, BE, DE, EE, EL, ES, FI, FR, HR, LT, LU, NL и SE предвиждат конкретни изключения за всички престъпления, посочени в член 17, параграф 4.

Съгласно член 17, параграф 5 държавите членки гарантират, че тяхната компетентност не зависи от условието наказателното преследване да може да започне само след съобщаване от страна на жертвата на мястото на извършване на престъплението или след уведомяване от страна на държавата, в която е извършено престъплението. Повечето държави членки разполагат със законодателство, което транспонира тази разпоредба. За LU и SI предоставената информация не беше изчерпателна.

2.2.Помощ и защита на жертвите (членове 18—20)

2.2.1.Общи разпоредби относно мерките за помощ, подкрепа и защита на децата жертви (член 18)

В член 18 се предвиждат общи разпоредби относно мерките за помощ, подкрепа и защита на децата жертви:

Съгласно член 18, параграф 1 на децата жертви се оказва помощ, подкрепа и защита, като се отчита висшият интерес на детето. Повечето държави членки разполагат със законодателство, което транспонира тази разпоредба. Предоставената от BE, DE, LV и SI информация не беше изчерпателна.

В член 18, параграф 2 държавите членки се задължават да предприемат необходимите мерки, за да гарантират, че на съответното дете се оказват помощ и подкрепа от момента, в който компетентните органи имат сериозни основания да считат, че е възможно то да бъде жертва. Около половината държави членки разполагат с мерки, които транспонират тази разпоредба. За AT, BE, BG, DE, EL, ES, FR, IT, LU, NL, PL, SI и UK (Англия/Уелс, Северна Ирландия и Шотландия) информацията не беше изчерпателна.

В член 18, параграф 3 се изисква държавите членки да гарантират, че когато възрастта на лицето не е установена и има причини да се предполага, че лицето е дете, това лице да се смята за дете, за да може да му се предостави незабавен достъп до помощ, подкрепа и защита. Докато в BG, CY, EL и LT формулировката на законодателството за транспонирането на тази разпоредба е много подобна на директивата, законодателството в EE, ES, HR, LV, MT, PT, RO и UK (Англия/Уелс и Гибралтар) съдържа обща презумпция за непълнолетие в полза на жертвата, докато не бъде доказано обратното. За AT, BE, CZ, DE, FI, FR, HU, IE, IT, LU, PL, SE, SI, SK и UK (Шотландия) информацията не беше изчерпателна.

2.2.2.Помощ и подкрепа за жертвите (член 19)

В член 19 се предвиждат общи разпоредби относно мерките за помощ, подкрепа и защита на децата жертви и техните семейства.

Съгласно член 19, параграф 1 държавите членки гарантират оказването на помощ и подкрепа на жертвите преди и по време на наказателното производство, както и в рамките на подходящ срок след приключването му, като по-специално се осигури защита на децата, които съобщават за случаи на насилие в тяхното семейство. Повечето държави членки разполагат със законодателство, което транспонира тази разпоредба. Предоставената от DE, HU, IE, IT, LV, PL, RO, SI и SK информация не беше изчерпателна.

В член 19, параграф 2 се изисква държавите членки да предприемат необходимите мерки, за да гарантират, че помощта и подкрепата за дете жертва не зависи от неговото желание да сътрудничи на наказателното разследване, наказателното преследване или по време на съдебната фаза на наказателното производство. Докато законодателството в CY, EL, MT и UK (Англия/Уелс и Гибралтар) използва формулировка, доста подобна на директивата, по-голямата част от държавите членки (AT, BE, BG, CZ, EE, ES, FI, FR, HR, HU, IE, IT, LT, LU, LV, NL, PL, PT, RO, SE, SK и UK (Северна Ирландия и Шотландия) са използвали различни разпоредби по отношение на помощта и подкрепата. Предоставената от DE и SI информация не беше изчерпателна.

Съгласно член 19, параграф 3 държавите членки гарантират оказването на помощ и подкрепа на децата жертви след индивидуална оценка на особените обстоятелства на всяка отделна жертва, като се отчитат надлежно мнението, нуждите и опасенията на детето. Повечето държави членки са въвели мерки, които транспонират тази разпоредба. Предоставената от DE, EL, IT, LT, LU, LV, NL, PL, SI и UK (Шотландия) информация не беше изчерпателна.